ΓΡΑΠΤΗ ΕΡΩΤΗΣΗ P-3314/00

υποβολή: Monica Frassoni (Verts/ALE) προς την Επιτροπή

(18 Οκτωβρίου 2000)

Θέμα: Τουριστικές-κατασκευαστικές παρεμβάσεις κατά μήκος της ακτής της Cala Giunco-Stagno Notteri, Villasimius, Σαρδηνία, Ιταλία

Η εταιρεία Cala Giunco πρότεινε πρόσφατα μία παραλλαγή σε ένα σχέδιο πόλεως του Δήμου Villasimius, (Κάλιαρι, Ιταλία) για τουριστικές-κατασκευαστικές παρεμβάσεις (ξενοδοχείο, ιδιωτικές κατοικίες,πηρεσίες, γκολφ) συνολικού όγκου άνω των 81 000 κ.μ. Οι παρεμβάσεις αυτές φαίνεται ότι αφορούν ένα ακόμη άθικτο τμήμα ακτής που εμπίπτει στους χώρους κοινοτικής σημασίας το Porto Giunco (κωδικός ITB00054) και Stagno Notteri (κωδικός ΙΤΒ00057). Το τμήμα αυτό της ακτής προστατεύεται επίσης ως χώρος ιδιαιτέρου φυσικού κάλλους (νομοθετικό διάταγμα αριθ. 490/1999), προσδιορίζεται από τον περιφερειακό νόμο αρι. 31/1989 ως έδρα ενός περιφερειακού φυσικού δρυμού και έχει πρόσφατα κηρυχθεί ως προστατευόμενη θαλάσσια περιοχή βάσει του εθνικού νόμου αριθ. 394/1991. Οι οικολογικές ενώσεις Φίλοι της Γης και Ομάδα Νομικής Παρέμβασης επεσήμαναν την περίπτωση στις εθνικές και τοπικές δημόσιες αρχές, το δε Υπουργείο Πολιτισμού και Περιβάλλοντος φρόντισε (διατάγματα 22ας Ιουνίου και 9ης Αυγούστου 2000) να ακυρώσει τις σχετικές άδειες που χορήγησε η αυτόνομη περιφέρεια Σαρδηνίας σχετικά με τα έργα πολεοδόμησης και την πρώτη εκτελεστική παρέμβαση, ως παράνομες. Ο δήμος Villasimius, διέκοψε εξάλλου τη διοικητική διαδικασία έγκρισης της τουριστικής-κατασκευαστικής αυτής μελέτης. Παρ' όλα αυτά, η κατασκευαστική εταιρεία προέβη σε προσχηματικές και εκφοβιστικές ενέργειες αξίωσης αποζημιώσεων σε βάρος του δήμου Villasimius και των οικολογικών ενώσεων και έχει ήδη εγκαταστήσει επί τόπου εργοτάξιο, με την πρόθεση να αρχίσει τα έργα ακόμη καιπό συνθήκες παρανομίας.

Καμμία από τις προαναφερθείσες αυτές τουριστικές-κατασκευαστικές παρεμβάσεις δεν έχειποβληθεί σε συγκεκριμένη και δεσμευτική αξιολόγηση των επιπτώσεων στο περιβάλλον βάσει της οδηγίας 85/337/ΕΟΚ(1) που ολοκληρώθηκε και τροποποιήθηκε από την οδηγία 97/11/ΕΚ(2) (παράρτημα ΙΙ, σημ. 12, εδάφιο γ) ούτε σε αξιολόγηση επιπτώσεων στο περιβάλλον βάσει της οδηγίας 92/43/ΕΟΚ(3).

Τελεί η Επιτροπή εν γνώσει των ανωτέρω;

Μπορεί η Επιτροπή να εξακριβώσει εάν τηρήθηκαν οι κανόνες όσον αφορά την αξιολόγηση επιπτώσεων στο περιβάλλον των εν λόγω παρεμβάσεων και προστασίας ενός χώρου του δικτύου Φύση 2000; Προτίθεται η Επιτροπή να λάβει τα δέοντα σχετικά μέτρα;

Τους δύο αυτούς χώρους κοινοτικής σημασίας αφορά μία κοινοτική χρηματοδότηση συντήρησης μέσω του LIFE ή άλλων προγραμμάτων; Προβλέπονται ή βρίσκονται ήδη εν πορεία κοινοτικές χρηματοδοτήσεις, περιλαμβανομένων εκείνων μέσω των διαρθρωτικών ταμείων, που θα μπορούσαν να αφορούν άμεσα ή έμμεσα το εν λόγω χωροταξικό πρόγραμμα;

(1) ΕΕ L 175 της 5.7.1985, σελ. 40.

(2) ΕΕ L 73 της 14.3.1997, σελ. 5.

(3) ΕΕ L 206 της 22.7.1992, σελ. 7.

Απάντηση της κας Wallstrm εξ ονόματος της Επιτροπής

(4 Δεκεμβρίου 2000)

Το σχέδιο στο οποίο αναφέρεται το Αξιότιμο Μέλος φαίνεται να καλύπτεται από την κλάση σχεδίων που περιλαμβάνονται στο σημείο 12 (γ) του παραρτήματος II της οδηγίας του Συμβουλίου 97/11/ΕΚ της 3 Αυγούστου 1997 που τροποποιούνταν από την οδηγία 85/337/ΕΟΚ της 27 Αυγούστου 1985 για την αξιολόγηση των επιπτώσεων ορισμένων δημοσίων και ιδιωτικών σχεδίων επί του περιβάλλοντος.

Η οδηγία, προβλέπει (άρθρο 4, παράγραφος 2): δυνάμει του άρθρου 2 (3), για τα σχέδια που περιλαμβάνονται στο παράρτημα II, τα κράτη μέλη θα αποφασίζουν μετά από: (α) εξέταση ανά περίπτωση ή (β) με βάση τα όρια ή τα κριτήρια που τίθενται από το κράτος μέλος, κατά πόσο το σχέδιο πρέπει ναποβληθεί σε αξιολόγηση σύμφωνα με τα άρθρα 5 έως 10. Τα κράτη μέλη μπορούν να αποφασίσουν την εφαρμογή και των δύο διαδικασιών που αναφέρονται στα σημεία (α) και (β).

Οι περιοχές ITB000054 Porto Giunco και ITB000057 Stagno Notteri προτείνονται ως περιοχές κοινοτικού ενδιαφέροντος, δυνάμει της απόφασης του Συμβουλίου 92/43/ΕΟΚ της 21 Μαΐου 1992, για τη διατήρηση των φυσικών οικοτόπων και της άγριας πανίδας και χλωρίδας. Αναφορικά με τις προτεινόμενες περιοχές κοινοτικού ενδιαφέροντος δυνάμει της οδηγίας 92/43/ΕΟΚ τα κράτη μέλη πρέπει να διασφαλίζουν τη μη παρακώλυση των στόχων της οδηγίας. Ακόμη και σε περίπτωση απουσίας κοινοτικού πίνακα, συνιστάται στα κράτη μέλη τουλάχιστον να απέχουν από δραστηριότητες οι οποίες μπορούν να προκαλέσουνποβάθμιση μιας περιοχής χαρακτηρισμένης σε εθνικό πίνακα.

Στη συγκεκριμένη περίπτωση, η Επιτροπή επειδή δεν είναι εις γνώσιν της κατάστασης που περιγράφεται από το Αξιότιμο Μέλος του Κοινοβουλίου, θα προχωρήσει στα ενδεδειγμένα βήματα για να συλλέξει λεπτομερείς πληροφορίες σχετικά και να εξασφαλίσει την τήρηση της κοινοτικής νομοθεσίας.

Το πρόγραμμα LIFE-Nature Proposal for the introduction of a monitoring integrated programme for environmental resources in vulnerable areas (Natura 2000), του οποίου αποδέκτης είναι το νησί της Σαρδηνίας, έχει ως στόχους όλες τις περιοχές του Natura 2000 του νησιού, όπου επίσης περιλαμβάνονται οι δύο προαναφερόμενες από το Αξιότιμο Μέλος περιοχές.

Η Επιτροπή απευθύνθηκε στις περιφερειακές αρχές για να μάθει αν τοπόψη σχέδιο έγινε ή θα γίνει αντικείμενο συγχρηματοδότησης από τα διαρθρωτικά ταμεία. Η Επιτροπή δεν θα παραλείψει να ενημερώσει το Αξιότιμο Μέλος του Κοινοβουλίου μόλις λάβει τις εν λόγω πληροφορίες.